b'\n_START_ARTICLE_\nVelsas braucamais ponijs\n_START_SECTION_\nIzskats un raksturs\n_START_PARAGRAPH_\nVelsas braucamais ponijs ir visliel\xc4\x81kais no visiem Velsas ponijiem. T\xc4\x81 maz\xc4\x81kais pie\xc4\xbcaujamais augums ir 1,37 m. Ir organiz\xc4\x81cijas, kas neierobe\xc5\xbeo maksim\xc4\x81lo augumu, bet ir organiz\xc4\x81cijas, kas ir noteiku\xc5\xa1as maksim\xc4\x81lo pie\xc4\xbcaujamo augstumu skaust\xc4\x81 1,48 m. Ponijs ir iztur\xc4\xabgs un viegli uzturams._NEWLINE_Velsas braucamais ponijs ir sp\xc4\x93c\xc4\xabgi b\xc5\xabv\xc4\x93ts, ar kompaktu augumu, tas ir sp\xc4\x93c\xc4\xabgs un elegants. Galva k\xc4\x81 visiem Velsas ponijiem ir smalki veidota, ar taisnu profils, lielas acis, mazas ausis. K\xc4\x81jas ir pa\xc4\xabsas, atbilsto\xc5\xa1i poniju proporcij\xc4\x81m. \xc4\x92rze\xc4\xbciem ir sp\xc4\x93c\xc4\xabgi, musku\xc4\xbcaini kakli, \xc4\xb7\xc4\x93v\xc4\x93m kakli ir smalk\xc4\x81ki. L\xc4\xabdz\xc4\xabgi Velsas braucam\xc4\x81 tipa ponijam sekcijai C ar\xc4\xab Velsas braucamajam ponijam ir skaistas, ener\xc4\xa3iskas gaitas, ar augstu priek\xc5\xa1k\xc4\x81ju kust\xc4\xabbu rik\xc5\xa1os, ko ponijs ir mantojis no Norfolkas rik\xc5\xa1ot\xc4\x81ja. _NEWLINE_Velsas braucamais ponijs var b\xc5\xabt jebkur\xc4\x81 kr\xc4\x81s\xc4\x81, iz\xc5\x86emot raib\xc4\x81s kr\xc4\x81sas k\xc4\x81 d\xc4\x81rka un l\xc4\x81sumaina. Visret\xc4\x81k sastopam\xc4\x81 kr\xc4\x81sa ir sirma. Un tam bie\xc5\xbei ir baltas z\xc4\xabmes uz galvas un k\xc4\x81j\xc4\x81m. Velsas braucamos ponijus pamat\xc4\x81 lieto iej\xc5\xabgam, bet tie tiek izmantoti ar\xc4\xab k\xc4\x81 j\xc4\x81jamzirgi, tie ir lieliski sporta zirgi konk\xc5\xabram.\n_START_SECTION_\nV\xc4\x93sture\n_START_PARAGRAPH_\nVelsas braucam\xc4\x81 ponija tips tika izveidots 15. gadsimt\xc4\x81 k\xc4\x81 bru\xc5\x86inieku ponijs. Velsas kalnu ponijs tika krustots ar ar\xc4\x81bu zirgu un jebk\xc4\x81d\xc4\x81m pieejam\xc4\x81m liel\xc4\x81k\xc4\x81m zirgu \xc5\xa1\xc4\xb7irn\xc4\x93m, dati par to lieto\xc5\xa1anu nav saglab\xc4\x81ju\xc5\xa1ies._NEWLINE_18. un 19. gadsimt\xc4\x81 tika nolemts, krustojot ar liel\xc4\x81ka auguma \xc5\xa1\xc4\xb7irn\xc4\x93m, ieg\xc5\xabt liel\xc4\x81ku un jaud\xc4\xabg\xc4\x81ku poniju. Tas tika krustots ar Norfolkas rik\xc5\xa1ot\xc4\x81ju Trotting Comet un Jork\xc5\xa1\xc4\xabras braucamo zirgu True Briton, kura m\xc4\x81te bija ar\xc4\x81bu zirgs. Alonzo the Brave bija Haknejas zirgs, lai gan cilstrakstos ir redzams, ka \xc4\x93rzelis ir bijis Derlija ar\xc4\x81bu zirga p\xc4\x93ctecis. Cymro Llwyd bija ar\xc4\x81bu zirga un Norfolkas rik\xc5\xa1ot\xc4\x81ja krustojums, un t\xc4\x81 pals\xc4\x81 kr\xc4\x81sa joproj\xc4\x81m ir redzama Velsas braucamajos zirgos m\xc5\xabsdien\xc4\x81s._NEWLINE_Velsas braucamais zirgs k\xc4\xbcuva \xc4\xbcoti iecien\xc4\xabts ar savu sp\xc4\x93ku un eleganci, to pla\xc5\xa1i izmantoja armijas vajadz\xc4\xabb\xc4\x81m, gan lai vilktu smago armijas tehnik, gan k\xc4\x81 j\xc4\x81jamzirgu. To izmantoja ar\xc4\xab viet\xc4\x93jie zemnieki k\xc4\x81 darba zirgu. M\xc5\xabsdien\xc4\x81s Velsas braucamo poniju krusto ar t\xc4\xabrasi\xc5\x86u zirgiem un ieg\xc5\xabst lieliskus sporta zirgus.'